প্রধান মন্ত্রীনা লখনৌদা দেফএক্সপো হৌদোকখ্রে

প্রধান মন্ত্রী শ্রী নরেন্দ্র মোদীনা ঙসি উত্তর প্রদেশকী লখনৌদা দেফএক্সপোগী ১১শুবা এদিসন হৌদোকখ্রে। ভারতকী বাইএনিয়েল মিলিতরী একজিবিসন্না লৈবাক্কী পোতেন্সিয়েলবু গ্লোবেল দিফেন্স মেনুফেকচরিং হব অমগুম উৎনবা হোৎনরি। দেফএক্সপো ২০২০ অসি ভারতকী খ্বাইদগী চাউবা দিফেন্স এগজিবিসন প্লেতফোর্ম অমা ওইরকপগা লোয়ননা মালেমদা মকোকথোংবা দেফএক্সপো অমা ওইরি। হন্দক মালেম পুম্বগী দিফেন্স মেনুফেকচরর লিশিং অমা অমসুং কম্পেনী ১৫০ হেন্না এক্সপো অসিদা শরুক য়ারি। প্রধান মন্ত্রীনা হায়খি মদুদি ভারতকী প্রধান মন্ত্রী ওইবা খক্তা নত্তনা উত্তর প্রদেশকী এম.পি. ওইনা দেফএক্সপোগী ১১শুবা এদিসন্দা পুম্নমকপু তরাম্না ওকপা অসিদা শরুক অনি হেন্না নুংঙাইবা ফাওই। প্রধান মন্ত্রীনা হায়খি, “মসি ভারতকী প্রজাশিং অমসুং নহাশিংগীদমক অচৌবা তাঞ্জা অমনি। মেক ইন ইন্দিয়ানা ভারতকী সেক্যুরিতী হেঙ্গৎহনবতা নত্তনা দিফেন্স সেক্তরদা এমপ্লোইমেন্তকীদমক অনৌবা তাঞ্জাসু পীরগনি। মসিনা তুংদা দিফেন্স এক্সপোর্ততা ইনোৎসু পীরগনি।” ভারত অসি কৈথেল অমখক্তমক নত্তে অদুবু মালেম পুম্বগীদমক অচৌবা খুদোংচাবা তাঞ্জা অমনি ঙসিগী দেফএক্সপো অসি ভারতকী পাক চাউবা, মসিগী শিন থুংবা, মসিগী দাইবরসিতী অমসুং মালেমদা মসিগী পাক চাউনা শরুক য়াবগী অহিংবা খুদম অমনি। সেক্যুরিতী অমসুং দিফেন্সকী লমদা অকনবা থৌদাং অমগা লোয়ননা ভারতনা মাংলোমদা চংশিল্লি হায়বগী মসিনা খুদম ওইরি। এক্সপো অসিনা দিফেন্সকা মরী লৈনবা ইন্দস্ত্রী খক্তা মমি তাবতা নত্তনা ভারতকী মায়কৈদা মালেমগী থাজবা অদুসু মমি তারি। দিফেন্স অমসুং ইকোনোমীগী মরমদা খংবা মীওইশিংনা শোইদনা খংগনি মদুদি ভারত অসি কৈথেল অমখক্তমক নত্তে অদুবু মালেম পুম্বগীদমক অচৌবা খুদোংচাবা তাঞ্জা অমনি। ‘দিজিতেল ত্রান্সফোর্মেসন ওফ দিফেন্স’না হয়েংগী শিংনরকপশিং রিফ্লেক্ত তৌরি প্রধান মন্ত্রীনা হায়খি দেফএক্সপোগী সব থিম ‘দিজিতেল ত্রান্সফোর্মেসন ওফ দিফেন্স’না হয়েংগী অৱাবশিং অমসুং শিংনরকপশিং রিফ্লেক্ত তৌরি। পুন্সী অসি তেক্নোলোজী দ্রাইবন ওইরকপনা সেক্যুরিতীগী মরী লৈনবা হিরমশিং অমসুং শিংনরকপশিং হেন্না লুশিলক্লি। মসি হৌজিক্কী ওইনা মরু ওইবতা নত্তনা ঐখোয়গী তুংগীসু মরু ওইরি। মালেমগী ওইনা দিফেন্স ফোর্সশিংনা অনৌবা তেক্নোলোজীশিং থৌরাং তৌরি, ভারতসু মালেমগা লোয়ননা চৎমিন্নরি। প্রোতোতাইপ কয়া অমসু দিবেলপ তৌরে। ঐখোয়গী পান্দম অসি মথংগী চহী মঙাগী মনুংদা দিফেন্স সেক্তরদা আর্তিফিসিয়েল ইন্তেলিজেন্সকী য়ামদ্রবদা প্রদক্ত ২৫ দিবেলপ তৌবনি। অতল বিহারি বাজপাইগী মংলান মংফাওনহনবা প্রধান মন্ত্রীনা হায়খি মদুদি লখনৌদা পাংথোক্লিবা এক্সপো অসি অতোপ্পা মরম অমগীদমকসু মরু ওই। ভারতকী হান্নগী প্রধান মন্ত্রী অতল বিহারি বাজপাইনা লৈবাক অসিদা দিফেন্স মেনুফেকচরিংগী মং মংবিরম্মি অমসুং মসিগীদমক খোংথাং কয়া অমা লৌখৎপীরম্মি। প্রধান মন্ত্রীনা হায়খি, “মহাক্কী মীৎয়েং অদু তুংইন্দুনা ঐখোয়না দিফেন্স প্রদক্ত কয়া শাবদা খুমাং চাউশিল্লে। ২০১৪ খক্তদা ঐখোয়না দিফেন্স লাইসেন্স ২১৭ ইশু তৌখ্রে। হৌখিবা চহী মঙাদা মশিং অসি ৪৬০দা হেঙ্গৎলে। ভারতনা ঙসিদি অর্তিলরী নোংমৈশিংদগী হৌরগা আর্তিফিসিয়েল কেরিয়র, ফ্রিগেৎ সবমেরিন ফাউবা শারে। গ্লোবেল দিফেন্স এক্সপোর্ততা ভারতকী সেয়ারসু হেঙ্গৎলক্লি। হৌখিবা চহী অনিদা ভারতনা লুপা কোতি ১৭০০০কী মমল ওইবা দিফেন্স প্রদক্তশিং এক্সপোর্ত তৌখ্রে। হৌজিক ঐখোয়গী পান্দম অসি মথংগী চহী মঙাদা দিফেন্স এক্সপোর্তশিং দোলর বিলিয়ন ৫দা হেঙ্গৎপনি।” দিফেন্সতা রিসর্স অমসুং দিবেলপমেন্ত, লৈবাক্কী পোলিসীগী অচৌবা শরুক অমা প্রধান মন্ত্রীনা ফোংদোকখি, “হৌখিবা চহী মঙাদা, ঐখোয়গী সরকারনা রিসর্স অমসুং দিবেলপমেন্তপু ঐখোয়গী লৈবাক্কী পোলিসীগী অচৌবা শরুক অমা ওইহল্লি। দিফেন্স রিসর্স অমদি দিবেলপমেন্ত অমসুং মেনুফেকচরিংগীদমক লৈবাক অসিদা দরকার ওইবা ইনফ্রাস্ত্রকচর শেম শারি। অতোপ্পা লৈবাকশিংগা লোয়ননা জোইন্ত বেঞ্চরশিং পায়খৎলি। ফোকস এপ্রোচ অমগা লোয়ননা অহোবা পুম্নমক মুত্থৎনবসু হোৎনরি। মসিনা ইনবেস্তমেন্ত অমসং ইনোবেসনগীদমক থৌরাং তৌরবা এনবাইরনমেন্ত অমা শেমগৎলি।” য়ুজর অমসুং প্রদুসরগী মরক্তা পার্তনরশিপ প্রধান মন্ত্রীনা হায়খি মদুদি নেস্নেল সেক্যুরিতী অসি য়ুজর অমসুং প্রদুসরগী মরক্তা পার্তনরশিপনা হেন্না শক্তি লৈহনবা য়াই। মহাক্না হায়খি, “দিফেন্স মেনুফেকচরিং অসি গবর্নমেন্ত ইন্সতিত্যুসনশিং খক্তদা অক্নবা থম্লোইদবনি, অদুবু মসি প্রাইবেত সেক্তরগা লোয়ননা চপ মাননা শরুক য়াবা অমসুং পার্তনরশিপ তৌগদবনি।” অনৌবা ভারতকীদমক অনৌবা পান্দমশিং প্রধান মন্ত্রীনা হায়খি মদুদি ভারত্তা অচৌবা দিফেন্স মেনুফেকচরিং কোরিদোর অনি শেমগৎলি। অমনা তামিল নাদুদা অদুগা অতোপ্পা অমনা উত্তর প্রদেশতা। উত্তর প্রদেশকী দিফেন্স কোরিদোরগী মখাদা লখনৌগী মথক্তা অলিগর, অগ্রা, ঝান্সি, চিত্রকুত অমসুং কানপুরদা নোদশিং লিংখৎলগনি। ভারত্তা দিফেন্স মেনুফেকচরিংদা মখাতাবা পাঙ্গল পীনবা অনৌবা তার্গেৎশিং সেত তৌরে। প্রধান মন্ত্রীনা মখা তাখি, “ঐখোয়গী পান্দম অসি মথংগী চহী মঙাদা দিফেন্স প্রদক্সনগী লমদা এম.এস.এম.ই.গী মশিং ১৫০০০গী মথক্তা পুখৎপনি। আই.-দি.ই.এক্স.কী ৱাখল্লোনবু হেন্না পাকথোক চাউথোকহন্নবগীদমক অনৌবা দিফেন্স স্তার্ত-অপস ২০০ হৌদোক্নবা তার্গেৎ তৌরি। হোৎনরিবা অসি য়ামদ্রবদা অনৌবা তেক্নোলোজী অমসুং প্রদক্ত ৫০ দিবেলপ তৌনবনি। ঐহাক্না মসিমসু হৌদোক্লি মদুদি লৈবাক অসিগী অচৌবা ইন্দস্ত্রী বোদীশিংনা দিফেন্স মেনুফেকচরিংগীদমক কমন প্লেতফোর্ম অমা শেমগদবনি মদুনা দিফেন্সকী লমদা তেক্নোলোজীগী দিবেলপমেন্ত অমসুং প্রদক্সন অনিমক্তা মখোয়না কান্নবা লৌবা ঙমগনি।”